b'\n_START_ARTICLE_\nGrb Ob\xc4\x8dine Dolenjske Toplice\n_START_PARAGRAPH_\nGrb Ob\xc4\x8dine Dolenjske Toplice je sestavljen iz \xc5\xa1\xc4\x8dita z ravno zgornjo stranjo in polkro\xc5\xbenim spodnjim zaklju\xc4\x8dkom. Osnovna barva \xc5\xa1\xc4\x8dita je bela, na spodnji strani pa se nahaja svetlo zelen krog, ki predstavlja listnati gozd. Nad tem krogom se proti vrhu dviga koni\xc4\x8dast temno zelen trikotnik, ki ga prekinjajo \xc5\xa1tiri vodoravne tanke bele \xc4\x8drte. Ta trikotnik predstavlja smrekove gozdove. Na svetlo zelenem krogu se proti vrhu dviga pet svetlo modrih stiliziranih curkov vode, ki predstavljajo termalni izvir.'